Александър Пушкин
Елегия
Щастлив е,който може…

Превод от руски: Мария Шандуркова, 2014

chitanka.info

Щастлив е, който може сам

без страх страстта си да признава;

и кой на тайната съдба

все още плахо се надява:

кому в мъглата лунен лъч

показва нощ на страсти и утеха;

комуто тихо с верен ключ −

врата към скъпата открехва!

Но аз живея във тъга,

без радост тайна, без наслада;

мечтата рано прецъфтя:

животът-цвят е сух, щом страдаш!

Лети печално младостта,

на старостта дочувам стона,

ако забравя любовта,

сълзите й дали ще помня!

1816

Превод: 09.12.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.